cyanic-selkie/wikianc huggingface dataset:
இல்லத்துப் பிள்ளைமார்
இந்த சமுதாயத்தினர் தமிழ்நாட்டில் பெரும்பான்மையாக இருக்கும் தந்தை வழி உறவுத் துவக்கத்தில் மாறுபட்டு தாய் வழி உறவுத் துவக்கத்தைக் கொண்டுள்ளனர். இந்தச் சமுதாயத்தினரில் ஒரு பெண்ணிற்குப் பிறக்கும் குழந்தைகள் அந்தப் பெண்ணின் வழித்தோன்றலாகவே கருதப்படுகிறது. இந்த சமுதாயத்தில் மூட்டு இல்லம், பளிங்கில்லம், தோரணத்தில்லம், சோழிய இல்லம், மஞ்சநாட்டு இல்லம் எனும் ஐந்து இல்லங்கள் வழியிலான உட்பிரிவுகள் உள்ளது. இந்தப்பிரிவுகளை மையமாகக் கொண்டே உறவுமுறைகள் கடைப்பிடிக்கப்படுகிறது. பெண்ணிற்கு சமனுரிமை கோரிப் போராடி வரும் இன்றைய நிலையில் துவக்கத்திலேயே முன்னுரிமை கொடுத்த முதல் சமுதாயம் இல்லத்துப் பிள்ளைமார் சமுதாயம்தான் என்பது இங்கே குறிப்பிடத்தக்கது.
இல்லம் எனும் உட்பிரிவுகள்
இல்லத்துப்பிள்ளைமார் சமுதாயத்தில் மூட்டு இல்லம், மஞ்சநாட்டு இல்லம், பளிங்கு இல்லம், சோழிய இல்லம், தோரணத்து இல்லம் என ஐந்து இல்லங்கள் உட்பிரிவுகளாக பிரிக்கப்பட்டுள்ளது.
மூட்டில்லம்
சிவருத்திரரின் முதல் மனைவியான பாணபண்டிதரின் மகளான கண்டிகை தேவி இந்தக் குடும்பத்திற்கு ஆதி மூட்டானவள் என்பதாலும், முதலில் இல்லற இன்ப மூட்டியவள். துணி மூட்டும் தொழில் செய்யும் வகுப்பைச் சேர்ந்தவள் மற்றும் வீணை மீட்டும் வீட்டிலிருந்து வந்தவள் ( மீட்டுதல் மூட்டுதல் என மருவியது) என்ற உட்கருத்துக்களுக்கேற்ப அவளை மூட்டு இல்லத்தாள் என்று அழைத்து, அவள் குழந்தைகள் "மூட்டில்லம்" என்று அழைக்கப்பட வேண்டும் என்றும் தெரிவித்தார். மேலும் சிவருத்திரருக்கு கண்டிகைதேவி முதல் மனைவியானதால் அவளை முதலில் பெருமைப் படுத்துவது போல மூட்டில்லத்தவருக்கு எவ்விடத்திலும் முதல் மரியாதை அளிக்கப்பட்டு வருகிறது.
மஞ்சநாட்டில்லம்
சிவருத்திரரின் இரண்டாவது மனைவியான மஞ்சளை உபயோகித்து மளிகை வியாபாரம் செய்து வந்த தத்த செட்டியாரின் மகளான உமையாள், மஞ்சகுப்ப நாட்டில் பிறந்தவள், மஞ்சள் வியாபாரம் செய்து வந்தவரின் மகள், மேகங்கள் (மஞ்சு) வந்து தூங்கும் அளவிலான உயர்ந்த மாளிகையில் வளர்ந்தவள், மெத்தை (மஞ்சம்) விரித்த வீடுகளில் வசித்தவள் என்ற கருத்துகளுக்கேற்ப அவளை மஞ்சநாட்டில்லத்தாள் என அழைத்து இனி அவள் குழந்தைகள் "மஞ்ச நாட்டில்லம்" என்று அழைக்கப்பட வேண்டும் என்றார்.
பளிங்கில்லம்
சிவருத்திரரின் மூன்றாவது மனைவியான நள்ளி வேந்தர் குமாரியான தத்தை, அரண்மனைப் பெண், பளிங்கு மாளிகையில் வசித்தவள் என்று பொருள் விளங்க பளிங்கில்லத்தாள் என்று அழைத்தார். அவள் குழந்தைகள் "பளிங்கில்லம்" என்று அழைக்கப்பட வேண்டும் என்றார்.
சோழிய இல்லம்
சிவருத்திரரின் நான்காவது மனைவியான வேளாண்மைத் தொழில் செய்து வந்த அபிராமி அங்கசன் மகளான மதி, சோழி எனும் மண்வெட்டி முதலிய உழவுச் சாதனங்கள் உடைய வீட்டில் பிறந்தவள், பன்னாங்குழி எனும் சோழியாடியவள், சோழிய வகுப்பினள் எனும் பல கருத்துக்கள் வர சோழியில்லத்தாள் என்று கூறினார். அவள் குழந்தைகள் "சோழிய இல்லம்" என்று அழைக்கப்பட வேண்டும் என்றார்.
தோரணத்தில்லம்
சிவருத்திரரின் ஐந்தாவது மனைவியான மித்திரசேனையின் சுயம்வரம் மண்டபம் முழுவதும் பூத்தோரணங்களால் அலங்கரிக்கப்பட்டதை மனதில் கொண்டும் சுயம்வரத்தின் போது மணமாலைத் தோரணம் கையில் கொண்டு வந்ததையும், அம்மான் (தாய்மாமன்) மகள் என்கிற தோரணையிலும் தோரணத்தில்லத்தாள் என்று அழைத்தார். அவள் குழந்தைகள் "தோரணத்தில்லம்" என்று அழைக்கப்பட வேண்டும் என்றார் -என்று சிவருத்திர புராணம் தெரிவிக்கிறது.
திருமண உறவு முறை
பெண்களுக்கு முக்கியத்துவம் அளிக்கக் கோரி வரும் இன்றைய நிலையில், துவக்கத்திலேயே பெண்களுக்கு முக்கியத்துவம் அளித்து குடிவழியை தாயின் வழிக்குக் கொண்டு வந்த ஒரு சில சமுதாயத்தில் இந்த இல்லத்துப் பிள்ளைமார் சமுதாயமும் ஒன்று. இதன் மூலம் இச்சமுதாயத்தைச் சேர்ந்த ஒரு பெண்ணிற்குப் பிறக்கும் குழந்தைகள் அனைத்தும் அந்தப் பெண்ணின் வழிமுறையிலேயே அழைக்கப்படுகின்றனர். அதாவது அந்தப் பெண்ணின் இல்லம் வழியே குழந்தைகளுக்கும் இல்லமாக இருக்கிறது. இந்த இல்லங்களை அடிப்படையாகக் கொண்டு திருமண உறவுகள் மேற்கொள்ளப்படுகிறது. இது குறித்து சிவருத்திர புராணம் இப்படி கூறுகிறது,
இப்படி திருமணம் செய்து வைக்கப்பட்ட இந்தத் தம்பதிகளுக்குப் பிறக்கும் குழந்தைகள் தங்கள் தாய் எந்த இல்லத்தைச் சேர்ந்தவரோ அதையே இல்லமாகக் கொள்ள வேண்டும். ஒரு இல்லத்தைச் சேர்ந்தவர் அந்த இல்லத்தைத் தவிர பிற இல்லங்களில் மணமுடித்துக் கொள்ள வேண்டும் என்றும் ஒரு புதிய திருமண உறவு முறையை வகுத்தார்." இந்தத் திருமண உறவுமுறை தமிழகத்திலிருக்கும் மற்ற சாதியினர்களிடமிருந்து இவர்களை வேறுபடுத்திக்காட்டுகிறது. தமிழகத்தில் பெரும்பான்மையான சாதியினரில் ஒரு ஆண் தனது அக்காள் மகளை மணமுடித்துக் கொள்ளும் வழக்கம் கடைப்பிடிக்கப் படுகிறது. ஆனால் இல்லத்துப்பிள்ளைமார் சமுதாயத்தில் அக்காள் மகள் இல்லம் எனும் அடிப்படையில் ஒரே இல்லமாக அமைந்து விடுவதால் தாய்மாமனை மணந்து கொள்ளும் வழக்கம் இல்லை என்பது இங்கே குறிப்பிடத்தக்கது. இது போல் திருநெல்வேலி பகுதியில் உள்ள மறவர் சாதிகளிலும் தாய்மாமனை மணந்து கொள்ளும் வழக்கம் இல்லை என்பது குறிப்பிடத்தக்கது.
செப்புப் பட்டயம்
1564 ஆம் ஆண்டில் மதுரையை ஆட்சி செய்த நாயக்கர் வம்சத்தைச் சேர்ந்த இராணி மங்கம்மாள் இல்லத்துப் பிள்ளைமார் சமூகத்தவர்களைப் பாராட்டும் வழியாக செப்புப் பட்டயம் ஒன்றை வழங்கியிருக்கிறார். அந்த செப்புப் பட்டயத்தில் இருக்கும் தகவல்:
முதலில் அக்கால நடைமுறைப்படி, ராணியின் பராக்கிரமங்களையும், மதுரையம்பதியின் சிறப்பையும் கூறி, அங்கு வீற்றிருக்கும் ஸ்ரீ மீனாட்சி சொக்கநாதரையும், வள்ளி, தெய்வானை சமேத சுப்பிரமணியக் கடவுளையும் போற்றுகிறது.
இவ்வளவு சிறப்பு வாய்ந்த மதுரையில் வாழும் ஐந்தில்ல முறைப் பணிக்கமார் திருப்பரங்குன்றத்தில் சுப்பிரமணிய சுவாமி சன்னதியில் அன்னதானம் உண்டு பண்ணுவதற்கு மதுரையில் வாழும் ஐந்தில்ல முறையார் முதல் தெற்கே கோட்டாறு, நாஞ்சில் நாட்டுக்கு வடக்கே, மலையாளத்திற்கு கிழக்கே, வடக்கே வேங்கட மலை வரையும், தஞ்சாவூர் உள்ளிட்ட சூரிய கிரகணம் படும் பூமியில் வாழ்ந்து வரும் ஐந்தில்லப் பணிக்கமார் அனைவரும் சேர்ந்து, மதுரையில் கூடி சேர்த்த பொது நிதியைக் கொண்டு சத்திரம் கட்டி, அன்னதானமும், விளக்கு நைவேத்தியமும் உண்டு பண்ணினார்கள் என்றும் கூறி, இவர்களது இந்த சேவை சூரிய சந்திரர்கள் உள்ளவரை தொடரும் என வாழ்த்தி, இவர்களுக்கு யாராவது இடைஞ்சல் செய்தால் காராம்பசுவைக் கொன்ற பாவத்திற்கு ஆளாவார்கள் என்றும் கூறப்பட்டுள்ளது.
இந்த செப்புப் பட்டயம் பொதுமக்கள் பார்வைக்காக மதுரை அருங்காட்சியகம் வழியாக மன்னர் திருமலை நாயக்கர் மகாலில் வைக்கப்பட்டுள்ளது.
தனிப்பட்ட நிறுவனர் நிர்வாகங்கள்
தமிழ்நாடு இல்லத்துப்பிள்ளைமார் சங்கத்தின் மாநிலத் தலைவராக உள்ள ஸ்ரீ வில்லிபுத்தூரைச் சேர்ந்த வி.பி.எம்.சங்கர் என்பவரின் தலைமையிலான வி.பி.எம்.எம். கல்வி அறக்கட்டளையின் கீழ் உள்ள கல்வி நிறுவனங்கள்:
வெளி இணைப்புகள்
பகுப்பு:தமிழரில் சாதிகள்
ஃபரா சுல்தான் அகமது
ஃபரா சுல்தான் அகமது, இந்தியாவின் தில்லியைச் சேர்ந்த பாலிவுட் திரைப்பட தயாரிப்பாளராவார். இந்தி திரைப்பட தயாரிப்பாளரும் இயக்குனருமான சுல்தான் அகமதுவிற்கு 1987 ஆம் ஆண்டு முதல் அவர் இறந்த 2002 ஆம் ஆண்டு வரை பங்குதாரராக இருந்து திரைப்பட தயாரிப்பில் உதவியுள்ளார்.
தொழில்
திருமதி.ஃபரா, மிதுன் சக்ரவர்த்தி மற்றும் பத்மினி கோலாபுரே நடித்த தாதா திரைப்படத்திற்கும், அதன் பின்னர் சஞ்சய் தத், ஜெபா பக்தியார் மற்றும் அம்ரிஷ் பூரி நடித்த ஜெய் விக்ரந்தா படத்திற்கும் முன் தயாரிப்புகள், செலவுகள், படப்பிடிப்பு அட்டவணை மற்றும் தயாரிப்பிற்கு பின்பதான வேலைகள் என திரைப்பட தயாரிப்பின் அனைத்தையும் தனது கட்டுப்பாட்டில் வைத்து தயாரித்துள்ளார். மேலும் 2007 ஆம் ஆண்டில் சிதாரா என்ற இசைத்தொகுப்பையும் தயாரித்துள்ளார். 2002 ஆம் ஆண்டு முதல் 2008 ஆம் ஆண்டு வரை இந்திய திரைப்பட தயாரிப்பாளர்கள் சங்கத்தின் (IMPPA) நிர்வாகக் குழு உறுப்பினராக தேர்ந்தெடுக்கப்பட்டதோடு, அதன் பொருளாளராகவும்  ஒருங்கிணைப்பாளராகவும் திறம்பட பணியாற்றியுள்ளார். அவர் பதவியில் இருந்த கால கட்டத்தில் ஏற்பட்ட பல்வேறு சிக்கல்களை வெற்றிகரமாக தீர்த்து வைத்துள்ளார்,
2011 ஆம் ஆண்டில் அவர் சுல்தான் தயாரிப்பு நிறுவனத்தின் கீழ், திங்க்பிக் பொழுதுபோக்கு என்ற நிறுவனத்தை துபாயில் தொடங்கி, அதன் மூலம் பல்வேறு திரைப்பட, கலைநிகழ்ச்சிகளை இயக்கியுள்ளார்.
2016 ஆம் ஆண்டில், 1960 ஆம் ஆண்டு வெளிவந்த முகல்-இ-அசாம் திரைப்படத்தின் மறுஉருவாக்கம் செய்ய இவரது கணவர் எழுதி வைத்திருந்த திரைக்கதையின் அடிப்படையில் அத்திரைப்படத்தின் பாகத்தை தயாரித்துள்ளார்.
மேற்கோள்கள்
<references group="" responsive="1"> பகுப்பு:1968 பிறப்புகள் பகுப்பு:வாழும் நபர்கள் பகுப்பு:இந்தியப் பெண் தொழிலதிபர்கள் பகுப்பு:இந்தியப் பெண்கள்
ஹரிப்பாடு சட்டமன்றத் தொகுதி
சான்றுகள்
பகுப்பு:கேரள சட்டமன்றத் தொகுதிகள்
பில்லி டோன்கின்
பில்லி டோன்கின்  (Billy Donkin, பிறப்பு: சூன் 2 1900, இறப்பு: அக்டோபர் 22 1974), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1900 பிறப்புகள் பகுப்பு:1974 இறப்புகள்
பல பயிர் முறை
பல பயிர் முறை (Multiple cropping) என்பது விவசாயத்தில் ஓர் இடத்தில் பல பயிர்களை பல்லுயிர் சாகுபடி முறையின் மூலம் நிலத்தில் சத்தை நிலைத்து இருக்கச் செய்வது மட்டுமின்றி, உற்பத்தியைப் பெருமளவிற்கு பெருக்கி நன்மை அடைய உதவும் ஒரு முறை ஆகும். இவ்வாறு செய்யும் முறையில் ஓரின சாகுபடி முறையும் ஒன்றாகும். இந்தியா போன்ற நாடுகளில் பசுமைப் புரட்சியின் போது இந்த மாதிரியான உத்தியின் மூலம் 100 நாட்களில் பலன் கொடுக்கும் பலவித நெல் ரகங்களைக் கண்டுபிடித்து பயிரிட்டனர்.
ஐன்ஸ்டைன் சிலுவை
ஐன்ஸ்டைன் சிலுவை (Einstein Cross) அல்லது Q2237+030 அல்லது QSO 2237+0305 எனப்படுவது குவாசர் ஒன்று ஈர்ப்பு வில்லை விளைவால் நான்கு வெவ்வேறு வானியல் பொருட்களாகத் தென்படுவதாகும். இங்கு இந்தக் குவாசர் ZW 2237+030 அல்லது ஹூச்ரா வில்லை எனப்படும் விண்மீன் பேரடைக்கு நேரே பின்னே உள்ளது. நான்காகத் தெரியும் குவாசர் புவியிலிருந்து 8 பில்லியன் ஒளியாண்டு தூரத்தே உள்ளதுடன் இடையிலுள்ள விண்மீன் பேரடை புவியிலிருந்து 400 மில்லியன் ஒளியாண்டுகள் தூரத்தே உள்ளது.
பகுப்பு:துடிப்பண்டங்கள் பகுப்பு:ஆல்பர்ட் ஐன்ஸ்டைன்
டெனிஸ் லின்ட்சி
டெனிஸ் லின்ட்சி (Denis Lindsay, பிறப்பு: செப்டம்பர் 4 1939, இறப்பு: நவம்பர் 30 2005), தென்னாப்பிரிக்க அணியின் துடுப்பாட்டக்காரர். இவர் 19 தேர்வுத் துடுப்பாட்டப் போட்டிகளிலும், 124 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1963 -1970 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
மார்ச்சு 12
வெளி இணைப்புகள்
பகுப்பு:மார்ச் பகுப்பு:ஆண்டின் நாட்கள்
கிழக்கே போகும் ரயில்
கிழக்கே போகும் ரயில் 1978 ஆம் ஆண்டு வெளிவந்த தமிழ்த் திரைப்படமாகும். பதினாறு வயதினிலே என்ற தனது முதல் படத்தின் மூலம் தமிழ்த் திரையுலகில் ஒரு புரட்சியைத் தோற்றுவித்த இயக்குனர் பாரதிராஜா இயக்கிய இரண்டாவது திரைப்படம். இத்திரைப்படத்தில் சுதாகர், எம். ஆர். ராதிகா மற்றும் பலர் நடித்திருந்தனர். இப்படம் வணிக அடிப்படையில் பெரும் வெற்றி அடைந்தது. திரையரங்குளில் 365 நாட்கள் ஓடியது. இப்படம் தூர்ப்பு வெள்ளே ரைலு (తూర్పు వెళ్ళే రైలు) என்ற பெயரில் 1979 இல் தெலுங்கில் மறுஆக்கம் செய்யப்பட்டது. பதினாறு வயதினிலே என்ற தனது முதல் படத்தின் மூலம் தமிழ்த் திரையுலகில் ஒரு புரட்சியைத் தோற்றுவித்த இயக்குனர் பாரதிராஜா இயக்கிய இரண்டாவது திரைப்படம் "கிழக்கே போகும் ரயில்".
கிராமியச் சூழலில் பெருமளவில் வெளிப்புறப் படப்பிடிப்பாகவே தயாரிக்கப்பட்ட இப்படத்தில்தான் பின்னர் முன்னணிக் கதாநாயகியாகவும், இன்றளவும் வெற்றிகரமான தொலைக்காட்சித் தொடர் தயாரிப்பாளராகவும் விளங்கி வரும் ராதிகா அறிமுகமானார். அவரது முதற்படத்தைப் போலவே, கிராமியச் சூழலில் அநேகமாக வெளிப்புறப் படப்பிடிப்பாகவே தயாரிக்கப்பட்ட இப்படத்தில்தான் பின்னர் முன்னணிக் கதாநாயகியாகப் பல வருடங்களுக்கு விளங்கி, இன்றளவும் வெற்றிகரமான தொலைக்காட்சித் தொடர் தயாரிப்பாளராக விளங்கி வரும் ராதிகா அறிமுகமானார். நாவிதன் ஒருவரின் மகனான ஒரு ஏழைக் கிராமக் கவிஞன் மற்றும் அந்தக் கிராமத்திலேயே அடைக்கலம் புகும் கள்ளமற்ற பெண் ஒருத்தி ஆகியோரின் இடையிலான காதலை சுவைபடவும் இயற்கையாகவும் சித்தரித்த இப்படம் வர்த்தக ரீதியாகவும் பெரும் வெற்றி அடைந்தது. இப்படத்தில் பாக்கியராஜ் உதவி இயக்குநராக பணியாற்றினார்.
கதை
நாவிதன் ஒருவரின் மகனான ஒரு ஏழைக் கிராமக் கவிஞன் மற்றும் அந்தக் கிராமத்திலேயே அடைக்கலம் புகும் கள்ளமற்ற பெண் ஒருத்தி ஆகியோரின் இடையிலான காதலே இத்திரைப்படத்தின் கதைக்களமாகும். இளையராஜா இசையில் இப்படத்தின் பாடல்கள் அனைத்துமே பெரும் அளவு பிரபலமாயின. குறிப்பாக, கருநாடக இசை அடிப்படையில் அமைந்த "மாஞ்சோலைக் கிளிதானோ" என்னும் பாடல் பின்னணிப் பாடகர் ஜெயசந்திரனுக்குப் பெரும் புகழை ஈட்டித் தந்தது.
ஒலிப்பதிவு
இந்தப் படத்தின் பிண்ணனி இசையையும் பாடல்களையும் இளையராஜா இயற்றியிருந்தார். இப்படத்தின் பாடல்கள் அனைத்துமே பெரும்புகழ் பெற்றன. குறிப்பாக, கருநாடக இசை அடிப்படையில் அமைந்த "மாஞ்சோலைக் கிளிதானோ" என்னும் பாடல் பின்னணிப் பாடகர் ஜெயசந்திரனுக்குப் பெரும் புகழை ஈட்டித் தந்தது.
வெளி இணைப்புகள்
இணைய திரைத் தரவுதளத்தில் கிழக்கே போகும் ரயில்
பகுப்பு:1978 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ராதிகா நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:பாரதிராஜா இயக்கிய தமிழ்த் திரைப்படங்கள் பகுப்பு:இந்திய நாடகத் திரைப்படங்கள்
தமிழ் மொழி பேசும் மக்கள் தொகை நாடுகள் வாரியாக
தமிழ்மொழி பேசக்கூடிய மக்கள்தொகை எண்ணிக்கை நாடுகள் வாரியாக பின்வருமாறு:
மேற்கோள்கள்
பகுப்பு:தமிழ் பகுப்பு:உலக நாடுகளில் தமிழர்
சசிகலா (நடிகை)
சசிகலா என்று தமிழில் அறியப்பட்ட சாசி கவுர் மல்கோத்ரா(Shashi Kaur Malhotra) இந்திய திரைப்பட நடிகை ஆவார். தமிழில் இளமைக் காலங்கள் திரைப்படத்தில் அறிமுகமான இவர் சுமார் 33 தமிழ் திரைப்படங்களில் நடித்துள்ளார். இரச்சணி என்ற பெயரில் தெலுங்கு திரைப்பட உலகில் அறியப்பட்டார்.
வெளி இணைப்புகள்
பகுப்பு:1965 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:கன்னடத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள்
இரண்டாம் மரீனுஸ் (திருத்தந்தை)
திருத்தந்தை இரண்டாம் மரீனுஸ், உரோம் நகரில் பிறந்தவர் ஆவார். இவர் 942 முதல் 946 வரை திருத்தந்தையாக ஆட்சி செய்தார். ஸ்பொலித்தோவின் இரண்டாம் அல்பெரிகின் (Alberic II) (932–954) குறுக்கீட்டால் திருத்தந்தையானார். இவர் தன் ஆட்சி காலத்தில் திருப்பீட நிருவாகத்தில் மட்டுமே கவனமாக இருந்தார்.
ஆதாரங்கள்
பகுப்பு:946 இறப்புகள் பகுப்பு:இத்தாலியர் பகுப்பு:இத்தாலிய திருத்தந்தையர்கள் பகுப்பு:திருத்தந்தையர்கள்
ஆழ்கடல் அளவியல்
ஆழ்கடல் அளவியல் (Bathymetry survey) என்பது கப்பல் போக்குவரத்து மற்றும் பல்வேறு வகையான துறைமுகங்கள் அமைத்தல், போன்ற பல காரணங்களுக்காக கடலின் ஆழத்தைப் பற்றிய விவரங்களை அளக்கும் முறையின் பெயராகும். இதற்கு எதிரொலி ஆழமானி (Echo Sounder) என்னும் கருவி பயன்படுத்தப்படுகிறது. இக்கருவி மூலம் அளவிடப்பட்ட விவரங்கள் வரைபடங்களாக (Bathymetry Chart) மற்றப்பட்டு பயன்படுத்தப்படுகிறது.
எதிரொலி ஆழமானி கருவியில் ஒலி அலைகள் பிரதானமாக பயன்படுத்தப்படுகிறது. முதலில் ஒலி அலைகள் உற்பத்தி செய்யப்பட்டு கடல் தளத்தை (Sea bed) நோக்கி கீழாக அனுப்பப்படுகிறது. இந்த ஒலி அலைகள் கடல் தளத்தில் பட்டு எதிரொலித்து மேல் நோக்கி வருகிறது. ஒலி அலைகள் செலுத்தப்பட்ட நேரமும், எதிரொலித்து வந்த நேரமும் பதிவு செய்யப்படுகிறது. பிறகு இதிலிருந்து ஒலி அலைகள், கடல் மட்டத்திலிருந்து புறப்பட்டு கடற்தளத்தில் பட்டு எதிரொலித்து மீண்டும் கடல் மட்டத்திற்கு வருவதற்காக எடுத்துக்கொண்ட நேரம் (Traval time) கணக்கிடப்படுகிறது. சராசரியாக கடல் நீரில் ஒலியின் வேகம் ஒரு வினாடிக்கு 1500 மீட்டர் (1500 m/s). (இந்த அளவு கடல் நீரின் உப்புத்தன்மை மற்றும் ஆழத்துக்கு ஏற்ப மாறுபடும்). இந்த அடிப்படையில் எதிரொலித்து வருவதற்கு எடுத்துக்கொண்ட நேரத்திலிருந்து கடலின் ஆழம் கணக்கிடப்படுகிறது.
ஆழம் (Depth) = ஒலியின் வேகம் (Velocity) x எதிரொலித்து வந்த நேரம் (Travel time) / 2
எடுத்துக்காட்டாக, எதிரொலித்து வருவதற்கான நேரம் 20 மில்லி செகண்ட் என்றால், அந்த இடத்தில் ஆழம் 15 மீட்டராக கணக்கிடப்படுகிறது. இந்த அடிப்படையில் எதிரொலி ஆழமானி கருவி செயல்படுகிறது. இக்கருவி பொதுவாக இரண்டு பகுதிகளாக பிரிக்கப்படுகிறது. ஒலி அலைகளை உற்பத்தி செய்து அனுப்புவதற்கும், எதிரொலித்து வந்த அலைகளை பதிவு செய்வதற்குமான பகுதி (மின் உணரி; Transducer) நீர் மட்டத்திற்கு கீழே கப்பலின் பக்கவாட்டிலோ அல்லது அடிப்பாகத்திலோ அமைக்கப்படுகிறது. கருவியின் மொத்த கட்டுப்பாடு மற்றும் விவரங்களை பதிவு செய்யும் பகுதி (Control unit) அளவாய்வாளர் (surveyor) இருக்குமிடத்திலும் அமைக்கப்படுகிறது. மதிப்பீடு செய்வதற்கான நோக்கத்திற்கேற்ப பல வகையான எதிரொலி ஆழமானிகள் பயன்பாட்டில் உள்ளன.
முதலில் கடல் ஆழம் அளப்பதற்கான இடம் (Survey area) வரையறுக்கப்படுகிறது. பிறகு மதிப்பீடு செய்வதற்கு பயன்படுத்தும் கப்பல்/படகில் (Survey vessel) எதிரொலி ஆழமானி மற்றும் புவிநிலை காட்டி (GPS), நகர்வு உணரி (Motion sensor) போன்ற கருவிகள் பொருத்தப்படுகிறது. புவிநிலை காட்டி என்னும் கருவியானது கடலில் ஆழத்தை அளவிடும்போது அந்த குறிப்பிட்ட இடத்தின் குறியீட்டை (அட்சரேகை, தீர்க்கரேகை) பதிவு செய்கிறது. நகர்வு உணரி என்னும் கருவியானது கடல் அலைகளின் ஏற்ற இறக்கத்தால் ஏற்படும் குறையீடுகளை சரி செய்து சரியான கடல் ஆழத்தை பதிவுசெய்ய பயன்படுகிறது. மேற்கண்ட கருவிகளின் உதவியுடன் மதிப்பீடு செய்ய வரையறுக்கப்பட்ட இடத்தில் கடலின் ஆழம் அளக்கப்படுகிறது.
பொதுவாக இந்த ஆழம், ஒலி அலைகளை உற்பத்தி செய்யும் கருவி (ஆற்றல் மாற்றி; Transducer) அமைந்திருக்கும் மட்டத்திலிருந்து கடல் தளத்திற்கான ஆழமாகும். எனவே நீர் மட்டத்திலிருந்து அந்த கருவி அமைந்திருக்கும் ஆழத்தை (Transducer depth), அளக்கப்பட்ட ஆழத்தோடு சேர்ப்பதன் மூலம் நீர் மட்டத்திலிருந்து கடற்தளத்திற்கான ஆழம் கணக்கிடப்படுகிறது. இருப்பினும் இந்த அளவை இறுதி அளவாக வரைபடத்தில் பயன்படுத்த முடியாது. ஏனெனில் கடல் மட்டம் எப்போதும் நிலையாக இருப்பதில்லை. பூமி, சந்திரன் மற்றும் சூரியன் இவற்றின் ஈர்ப்பு விசை மாற்றத்திற்கு ஏற்ப கடல் மட்டத்தில் ஓரளவு நிலையான மாற்றங்கள் நிகழ்ந்துகொண்டிருக்கும். தமிழ்நாட்டை பொறுத்தவரை பொதுவாக கடல் மட்டமானது இரண்டு முறை உயர்ந்தும் இரண்டு முறை தாழ்ந்தும் காணப்படும். எனவே கடல் ஆழத்தை கணக்கிட ஒரு பொதுவான மட்டம் வரையறுக்கப்பட்டுள்ளது. இது கப்பல் பயணவரைபடம் (Chart Datum) என அழைக்கப்படுகிறது. பொதுவாக இந்த மட்டத்திற்கு கீழே கடல் நீர் மட்டம் எப்போதும் போகாது. மதிப்பீடு செய்துகொண்டிருக்கும் பொழுது, தனியாக, நீர்மட்டத்திற்கும் பார தரவிற்கும் (Cart datum)  உள்ள வேறுபாடு, அதற்கான நேர அளவோடு பதிவு செய்யப்பட்டு, பிறகு கடல் ஆழம் அளக்கப்பட்ட நேரத்தில் நீர் மட்டத்தில் ஏற்பட்டிருக்கும் வித்யாசத்தை சேர்த்தோ அல்லது குறைத்தோ கடற்தளத்தின் இறுதியான ஆழம் (Corrected depth) துல்லியமாக அளவிடபட்டு பதிவு செய்யப்படுகிறது.
மேற்கோள்கள்
பகுப்பு:கடலியல்
அரூர் சட்டமன்றத் தொகுதி
அரூர் சட்டமன்றத் தொகுதி, கேரளத்தின் 140 தொகுதிகளில் ஒன்று. இது கேரளத்தின்  ஆலப்புழை மாவட்டத்திற்கு உட்பட்ட ஏழு தொகுதிகளில் ஒன்று. சேர்த்தலை வட்டத்திற்கு உட்பட்ட அரூகுற்றி,  அரூர்,  சேன்னம்பள்ளிப்புறம்,  எழுபுன்னை,  கோடந்துருத்து,  குத்தியதோடு,  பாணாவள்ளி,  பெரும்பளம்,  தைக்காட்டுசேரி,  துறவூர் ஆகிய ஊராட்சிகளை உள்ளடக்கியது அரூர் சட்டசபைத் தொகுதி. .
இணைப்புகள்
பகுப்பு:கேரள சட்டமன்றத் தொகுதிகள்
பில் டைன்ஸ்
பில் டைன்ஸ்  (Bill Dines, பிறப்பு: செப்டம்பர் 14 1916, இறப்பு: சூலை 16 1992), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 20 முதல்தர துடுப்பாட்டப் போட்டிகளில் கலந்து கொண்டுள்ளார். 1947-1949 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பில் டைன்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 1 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1916 பிறப்புகள் பகுப்பு:1992 இறப்புகள் பகுப்பு:எஸ்செக்ஸ் துடுப்பாட்டக்காரர்கள்
இந்தியாவில் முஸ்லிம்களுக்கு எதிரான வன்முறைகள்
இந்தியாவில் முஸ்லிம் சமூகம் மிகப்பெரிய மத-சிறுபான்மையினராக இருந்தபோதிலும் இவர்கள் மீது அடிக்கடி வலதுசாரி இந்து தேசியவாதிகளால் வன்முறைகளும், தாக்குதல்களுக்கும் நிகழ்த்தப்படுகிறது. கடந்த காலங்களில், இந்த தாக்குதல்கள் வெறுப்பின் வெளிபாட்டின் வழியே அமைந்தன. மேலும் இந்த வன்முறைகள் இந்து மற்றும் முஸ்லிம் சமூகங்களுக்கு இடையிலான இனவாத மோதலாக வகைப்படுத்தப்பட்டன. இருப்பினும், பாபரி மஸ்ஜித் இடிக்கப்பட்டதற்கு பிறகு உருவாகிய இந்து-தேசியவாதத்தின் எழுச்சிக்கு பின்னர் இந்த தாக்குதல்கள் மிகவும் திட்டமிட்டதாகவும், அரசு அனுமதித்த படுகொலைகளின் வடிவத்தை எடுத்துக் கொண்டது. 1954 ஆம் ஆண்டு முதல் 1982 ஆம் ஆண்டு வரையிலான காலகட்டத்தில் மட்டும் சுமார் 6,933 மத மோதல்கள நடந்தன. 1950 ஆம் ஆண்டு முதல் நடைபெற்ற மத மோதல்களில் சுமார் 10,000 நபர்கள் கொல்லப்பட்டுள்ளனர்.
காரணங்கள்
முஸ்லிம்-விரோத வன்முறையின் வேர்களை இந்தியாவின் கடந்த காலங்களில் காணலாம்.இடைக்காலத்தில் இந்தியாவின் வரலாற்றில் இந்தியா மீதான இசுலாமியப் படையெடுப்பு உருவாக்கிய கோபம், பிரிட்டிஷ் காலனித்துவவாதிகள் 1857 ஆம் ஆண்டில் நடைப்பெற்ற சிப்பாய்க் கிளர்ச்சிக்கு பிறகு தங்கள் அரசியல் பிடியை மீண்டும் வலுப்பெற பிரித்தாளும் கொள்கையை பயன்படுத்தி இந்து - முஸ்லிம் பிரிவினைக்கு விதையிட்டனர். மற்றும் இந்தியாவில் இருந்து பாக்கிஸ்தான் என்ற இசுலாமிய நாடு பிறந்தப்போது உருவான வெறுப்பு ஆகியவை தான் முஸ்லிம் விரோத வன்முறைக்கு வேர்கள்.
முஸ்லிம்களுக்கு எதிரான வன்முறை அதிகரித்து வருவதற்கு ஒரு முக்கிய காரணி இந்து-தேசியவாத கட்சிகளின் பெருக்கம் ஆகும். அவை ராஷ்டிரிய சுயம்சேவ சங்கத்தின் அரசியல் குடையுடன் இணைந்து அல்லது கீழ் செயல்படுகின்றன. தற்போதைய பாரதீய ஜனதா அரசு- ஆர்.எஸ்.எஸ்ஸின் துணை நிறுவனமாகும். அதில் விநாயக் தாமோதர் சாவர்க்கர் மற்றும் எம்.எஸ் கோல்வல்கர் ஆகியோரின் இந்துத்துவ- சித்தாந்தம் கடைப்பிடிக்கபடுகிறது. ஆர்.எஸ்.எஸ் மற்றும் பிற இந்து-தேசிய அமைப்புகளின் கருத்தியலாளர்களாகக் கருதப்படும் சாவர்க்கர் மற்றும் கோல்வல்கர் ஹிட்லர் மற்றும் முசோலினியின் மிகப்பெரிய அபிமானிகள். இவர்கள் நாசிசம் மற்றும் பாசிசத்தின் விதிகள் அடிப்படையாக கொண்ட இந்துத்துவ சித்தாந்தத்தை உருவாக்கினர். கோல்வால்கரின் எழுத்துக்களில் இது தெளிவாகத் தெரிகிறது.
ஹிட்லரின் நாஜி-ஜெர்மனியைப் பற்றி எழுதுகையில், கோல்வால்கர் இவ்வாறு குறிப்பிட்டார்: "இனம் பெருமை மிக உயர்ந்ததாக இங்கே வெளிப்படுத்தப்பட்டுள்ளது. முன்னாள் பாஜக தலைவர் எல்.கே.அத்வானி இந்துத்துவ-சித்தாந்தத்தை ராம் ராத் ஊர்வலம் மூலம் இந்திய அரசியலின் பிரதான நீரோட்டத்திற்கு கொண்டு சென்றதிலிருந்து, முஸ்லிம் சிறுபான்மையினர் மீதான வன்முறை தாக்குதல்கள் அதிகரித்துள்ளன.
வெளிப்பாடு
முஸ்லிம்களுக்கு எதிரான வன்முறை பெரும்பாலும் இந்துக்களால் முஸ்லிம்கள் மீது கும்பல் தாக்குதல்களின் வடிவத்தில் உள்ளது. இந்த தாக்குதல்களை இந்தியாவில் இனவாத தாக்குதல் என குறிப்பிடப்படுகிறது. மேலும் இது பெருமான்மை இந்துக்களுக்கு சிறுபான்மை முஸ்லிம்களுக்கு இடையேயான குழு மோதலாகவும் பார்க்கப்படுகிறது. மேலும் இது அதிகரிப்பதற்கு 20ஆம் நூற்றாண்டின் முழுவதும் பரப்படும் இஸ்லமிய வெறுப்பு பிரச்சாரமும் ஒரு காரணம். இது மாதிரியான சம்பவங்கள் பெரும்பாலானவை இந்தியாவின் வடக்கு மற்றும் மேற்கு மாநிலங்களில் நிகழ்ந்துள்ளன. அதேசமயம் தெற்கில் வகுப்புவாத உணர்வு குறைவாகவே காணப்படுகிறது.
பெரிய சம்பவங்கள் பலவற்றுள் 1946 ஆம் ஆண்டில் கிரேட் கல்கத்தா கொலைகள், பீகார் மற்றும் கர்முக்தேஷ்வர், நவகாளி படுகொலைகள்,   1947 ஆம் ஆண்டில் ஜம்மு வில் படுகொலை செய்யபட்ட முஸ்லிம்கள், பின் முஸ்லிம்கள் பெரிய அளவில் கொலை செய்யப்பட்ட ஹைதராபாத் போலோ நடவடிக்கை, பின்னர் கொல்கத்தாவில் முஸ்லிம் எதிரான கலவரம், 1950 ஆம் ஆண்டின் பாரிசல் கலவரங்கள், 1964 ஆம் ஆண்டின் கிழக்கு-பாக்கிஸ்தான் கலவரம், 1969 ஆம் ஆண்டின் குஜராத் கலவரம், 1984 பேவண்டி கலவரம, 1985 குஜராத் கலவரம், 1989 பாகல்பூர் கலவரம், பம்பாய் கலவரம், 1983 ஆம் ஆண்டில் நெல்லி கலவரம்  மற்றும் 2002 ஆம் ஆண்டில் குஜராத் கலவரம் மற்றும் 2013 ஆம் ஆண்டில் முசாபர்நகர் கலவரம்.
பிரிவினைக்கு பின்பன இந்த வன்முறைகளின் முறைகள் நன்கு நிறுவப்பட்டவையாகும். இதை பல ஆய்வுகள் விளக்குகின்றன. 1950 ஆம் ஆண்டு முதல் இந்து-முஸ்லிம் வகுப்புவாத வன்முறையில் 10,000க்கும் மேற்பட்டோர் கொல்லப்பட்டுள்ளனர். அதிகாரபூர்வ புள்ளிவிவரங்களின்படி, 1954 ஆம் ஆண்டு மற்றும் 1982 ஆம் ஆண்டுக்கு இடையில் 6,933 இனவாத வன்முறைகள் நிகழ்ந்துள்ளன. 1968 ஆம் ஆண்டு மற்றும் 1980 ஆம் ஆண்டுக்கு இடையில் மொத்தம் 3,949 சம்பவங்களில் 530 இந்துக்கள் மற்றும் 1,598 முஸ்லிம்கள் கொல்லப்பட்டுள்ளனர்.
1989 ஆம் ஆண்டில், இந்தியாவின் வடக்கு மாநிலங்கள் முழுவதும் பரவலாக வன்முறை சம்பவங்கள் நடந்தன. பத்திரிக்கையாளர் பிரவீண் சுவாமி குறிப்பிடுகையில் இந்த காலகட்டத்தில் நடைப்பெற்ற வன்முறைகள் சுதந்திர இந்தயாவுக்கு மிகப்பெரிய சவாலாக இருக்கிறது என்றார். மேலும் ஜம்மு காஷ்மீர் தொடர்பான காஷ்மீர் மோதல் குறித்து இந்தியாவின் அணுகுமுறையையும் இது பாதிக்கிறது.
2017 ஆம் ஆண்டில் வெளியான இந்தியாஸ்பென்ட் அறிக்கையின்படி 2010 ஆம் ஆண்டு முதல் 2017 ஆம் ஆண்டு வரையிலான காலக்கட்டத்தில் இந்தியாவில் பசு பாதுகாப்பு என்ற காரணத்தால் நடைப்பெற்ற தாக்குதல்களில் பாதிக்கபட்டவர்களில் 84% நபர்கள் முஸ்லிம்கள். இந்த தாக்குதல்களில் கிட்டத்தட்ட 97% 2014 ஆம் ஆண்டு மே மாதத்திற்கு பிறகு தான் அதிகம் பதிவாகியுள்ளது.
அரசியல் கட்சிகளின் பங்கு
பல சமூக விஞ்ஞானிகள் இந்த வன்முறைகளில் பல அரசியல் கட்சிகள் நிறுவன ரீதியாக ஆதரவு அளித்துள்ளதாக கருதுகின்றனர். குறிப்பாக இந்து தேசியவாத தன்னார்வ அமைப்பான ராஷ்டிரிய சுயம்சேவக் சங்கத்துடன் (ஆர்.எஸ்.எஸ்) இணைக்கப்பட்ட அமைப்புகளால் வன்முறைகள் நடத்தப்பட்டுள்ளன. இந்த வன்முறை சம்பவங்களுக்கு உடந்தையாக பாரதீய ஜனதா மற்றும் சிவசேனாவை பல அறிஞர்கள் குற்றம் சாட்டுகின்றனர். மேலும் முஸ்லிம்களுக்கு எதிரான இந்த வன்முறைகள் மூலம் இந்த அரசியல் கட்சிகள் தேர்தல் ஆதாயம பெறுவதற்கு பயன்படுத்துகின்றனர். எடுத்துக்காட்டாக, ரஹீல் தத்திவாலா மற்றும் மைக்கேல் பிக்ஸ் ஆகியோரின் ஆய்வில், பாஜக ஏற்கனவே வலுவான கட்டமைப்பில் இருக்கும் பகுதிகளை விட மிகவும் சவாலான, கடுமையான தேர்தல் எதிர்ப்பை எதிர்கொள்ளும் பகுதிகளில் தான் வன்முறைகள் மிக அதிகமாக நடந்துள்ளது என்று கூறியுள்ளது.
1989 ஆம் ஆண்டில், இந்தியாவின் வடக்கில் முஸ்லிம்கள் மீது திட்டமிடப்பட்ட தாக்குதல்கள் அதிகரித்தன. இதன் மூலம் உள்ளாட்சி மற்றும் மாநிலத் தேர்தல்களில் பாஜக மேலும் வெற்றி பெற்றது. சமூக மானுடவியலாளர் ஸ்டான்லி ஜெயராஜா தம்பியா 1989 ஆம் ஆண்டில் நடைபெற்ற பாகல்பூரிலும், 1987 ஆம் ஆண்டில் நடைபெற்ற ஹாஷிம்பூராவிலும், 1980 அம ஆண்டில் நடைபெற்ற மொரதாபாத் கலவரத்திலும் நடைபெற்ற படுகொலைகள் ஒழுங்கமைக்கப்பட்ட படுகொலைகள் என்று கூறுகிறார். மேலும் ராம் புனியானியின் கூற்றுப்படி, 1990 களில் நடந்த வன்முறை காரணமாக சிவசேனா தேர்தல்களிலும், 2002 வன்முறைக்குப் பின்னர் குஜராத்தில் பாஜகவும் வெற்றி பெற்றது. எவ்வாறாயினும், குஜராத்தில் பாஜகவின் நடவடிக்கைகள் முழு இந்தியாவிற்கும் சமமாக இல்லை என்று கியான் பிரகாஷ் எச்சரிக்கிறார், மேலும் இந்த மூலோபாயத்தை நாடு தழுவிய அளவில் பயன்படுத்துவதில் இந்துத்துவா இயக்கம் வெற்றிகரமாக உள்ளதா என்பதைப் பார்க்க வேண்டும்.
1964 கொல்கத்தா கலவரங்கள்
இந்துக்களுக்கும் முஸ்லிம்களுக்கும் இடையிலான நடந்த கலவரத்தில் நூற்றுக்கும் மேற்பட்டோர் கொல்லப்பட்டனர். மேலும் 438 பேர் காயமடைந்தனர். கலவரம் தொடர்பாக 7000க்கும் மேற்பட்டோர் கைது செய்யப்பட்டனர். கலவரத்தால் 70,000 முஸ்லிம்கள் தங்கள் வீடுகளை விட்டு வெளியேறினர். 55,000 முஸ்லிம்களுக்கு இந்திய இராணுவத்தால் பாதுகாப்பு வழங்கப்பட்டுள்ளது. இந்த கலவரத்திற்கு பின்னர் கொல்கத்தாவில் உள்ள முஸ்லிம்கள் முன்பு எப்போதும் இல்லாததை விட மிகவும் நெருக்கடிக்கு ஆளாகினர். இன்னமும்மேற்கு வங்கத்தில் உள்ள சில கிராமப் புறங்களில் வன்முறை நடைபெற்று வருகிறது.
1983 நெல்லி பேரினப்படுகொலை
1983 ஆம் ஆண்டில் அசாம் மாநிலத்தில் நெல்லி படுகொலை நிகழ்ந்தது. வங்காள வம்சாவளியைச் சேர்ந்த கிட்டத்தட்ட 1,800 முஸ்லிம்கள் நெல்லி என்ற கிராமத்தில் லாலுங் பழங்குடியினரால் ( திவா என்றும் அழைக்கப்படுகிறார்கள்) படுகொலை செய்யப்பட்டனர். அசாம் இயக்கத்தின் நடவடிக்கைகளின் விளைவாக, இரண்டாம் உலகப் போருக்குப் பின்னர் ஏற்பட்ட மிகக் கடுமையான படுகொலைகளில் ஒன்றாக இது விவரிக்கப்பட்டுள்ளது.
இந்த சம்பவத்திற்கு மேற்கோள் காட்டப்பட்ட ஒரு காரணத்தில் அசாமில் வங்காள முஸ்லிம்கள் குடியேற்றம் மீதான மனக்கசப்பை வளர்த்ததன் விளைவாக இந்த படுகொலை நடத்தபட்டதாக கூறப்பட்டுள்ளது. சட்டவிரோதமாக குடியேறியவர்களின் பெயர்களை தேர்தல் பதிவேட்டில் இருந்து நீக்கி அவர்களை மாநிலத்திலிருந்து நாடு கடத்தப்பட வேண்டும் என்று அசாம் இயக்கம் வலியுறுத்தியது. இந்த இயக்கத்திற்கு பரவலான ஆதரவு இருந்தது. இது 1981 மற்றும் 1982 க்கு இடையில் துண்டிக்கப்பட்டது.
1951 முதல் சட்டவிரோதமாக மாநிலத்திற்குள் நுழைந்த எவரையும் நாடு கடத்த வேண்டும் என்று அசாம் இயக்கம் கோரியது. ஆனால் மத்திய அரசு 1971 ஆம் ஆண்டினை வரையேறாக முடிவு செய்தது. 1982 ஆம் ஆண்டின் இறுதியில், மத்திய அரசு தேர்தல்களை அறிவித்தது. அதனை மக்கள் புறக்கணிக்க வேண்டும் என்று அசாம் இயக்கம் அழைப்பு விடுத்தது. பிறகு இது பரவலான வன்முறைக்கு வழிவகுத்தது.
நெல்லி படுகொலை தொடர்பான அதிகாரபூர்வ திவாரி கமிஷன் அறிக்கை இன்னும் பாதுகாக்கப்பட்ட இரகசியமாக உள்ளது (மூன்று பிரதிகள் மட்டுமே உள்ளன). 600 பக்க அறிக்கை 1984 ஆம் ஆண்டில் அசாம் அரசாங்கத்திடம் சமர்ப்பிக்கப்பட்டது. அப்போதைய காங்கிரஸ் அரசு ( ஹிடேஸ்வர் சைக்கியா தலைமையில்) இதை பொதுவெளியில் பகிரங்கப்படுத்த வேண்டாம் என்று முடிவு செய்தது. இந்த முடிவை அசாமில் அடுத்தடுத்த அரசாங்கங்களும் பின்பற்றின. அசாம் ஐக்கிய ஜனநாயக முன்னணியும் மற்ற கட்சியினரும் திவாரி கமிஷன் அறிக்கையை பகிரங்கப்படுத்த வெளிபடுத்த சட்ட முயற்சிகளை மேற்கொண்டு வருகின்றனர். இதனால் பாதிக்கப்பட்டவர்களுக்கு நியாயமான நீதி வழங்கப்படும் என்று அவர் கூறுகின்றனர்.
அப்போதிருந்து, அப்பர் அசாமில் வகுப்புவாத வன்முறை சம்பவங்கள் எதுவும் இல்லை.
1969 முதல் 1989 வரை குஜராத் கலவரங்கள்
1969 குஜராத் கலவரத்தின்போது, 630 நபர்கள் இறந்ததாக மதிப்பிடப்பட்டுள்ளது. 1970 பிவாண்டி கலவரம் முஸ்லிம் விரோத வன்முறையின் ஒரு நிகழ்வு ஆகும். இது மே 7 முதல் 8 வரை இந்திய நகரங்களான பிவாண்டி, ஜல்கான் மற்றும் மகாத் ஆகிய இடங்களில் நிகழ்ந்தது. இதில் முஸ்லிம்களுக்குச் சொந்தமான சொத்துக்கள் மீது தீ வைத்து சேதமடைய செயப்பட்டது. 1980 ல் மொராதாபாத்தில் 2,500 பேர் கொல்லப்பட்டதாக மதிப்பிடப்பட்டுள்ளது. அதிகாரப்பூர்வ மதிப்பீடு 400 மற்றும் பிற அமைப்புகள் 1,500 முதல் 2,000 வரை மதிப்பிடுகின்றனர். இந்த வன்முறையைத் திட்டமிடுவதில் உள்ளூர் காவல்துறையினர் நேரடியாக சம்பந்தப்பட்டனர். அயோத்தி சர்ச்சை மற்றும் தங்களின் வலிமையை காட்டி சிறுபான்மையினரை எச்சரிக்கும் வகையில் விஸ்வ இந்து பரிஷத் அமைப்பினர் நடத்திய ஊர்வலத்தால் 1989 ஆம் வருடம் பகல்பூரில் கிட்டத்தட்ட 1,000 மக்கள் வன்முறை தாக்குதல்களில் உயிரிழந்துள்ளதாக மதிப்பிடப்பட்டுள்ளது
1987 ஹாஷிம்புரா பேரினப்படுகொலை
சில நாட்களுக்குப் பிறகு இறந்த உடல்கள் கால்வாய்களில் மிதந்து கிடந்தன. 2000 மே மாதத்தில் குற்றம் சாட்டப்பட்ட 19 பேரில் 16 பேர் சரணடைந்தனர். பின்னர் அவர்கள் ஜாமீனில் விடுவிக்கப்பட்டனர். அதே நேரத்தில் 3 பேர் ஏற்கனவே இறந்துவிட்டனர். இந்த வழக்கின் விசாரணை இந்திய உச்சநீதிமன்றத்தால் 2002 ஆம் ஆண்டில் காஜியாபாத்தில் இருந்து டெல்லியில் உள்ள டிஸ் ஹசாரி வளாகத்தில் உள்ள ஒரு அமர்வு நீதிமன்றத்திற்கு மாற்றப்பட்டது. இது நிலுவையில் உள்ள மிகப் பழமையான வழக்கு. 2015 ஆம் ஆண்டு மார்ச் 21 அன்று, 1987 ஆம் ஆண்டு ஹாஷிம்புரா படுகொலை வழக்கில் குற்றம் சாட்டப்பட்ட 16 பேரும் போதிய ஆதாரங்கள் இல்லாததால் டிஸ் ஹசாரி நீதிமன்றத்தால் விடுவிக்கப்பட்டனர். குற்றம் சாட்டப்பட்ட ஆயுத ஊர் காவல் படையினர் எவரையும் படுகொலையில் இருந்து தப்பிப்பிழைத்தவர்கள் சரியாக சுட்டிக்காட்டவில்லை என்று குற்றவாளிகள் விடுவிக்கப்பட்டதாக நீதிமன்றம் கூறியது. 2018 ஆம் ஆண்டு அக்டோபர் 31 அன்று, டெல்லி உயர்நீதிமன்றம் ஆயுத ஊர்காவல் படையின் 16 குற்றவாளி என்று தீர்ப்பளித்து, அவர்களுக்கு ஆயுள் தண்டனை விதித்து.பிறகு நடந்த மேல் விசாரணையில் நீதிமன்றங்களின் தீர்ப்பை ரத்து செய்தது.
1989 பாகல்பூர் கலவரங்கள்
அக்டோபர் 24, 1989 அன்று பீகார் பாகல்பூர் மாவட்டத்தில், இந்த வன்முறை சம்பவங்கள் இரண்டு மாதங்களுக்கும் மேலாக நடந்தன. இந்த வன்முறை பாகல்பூர் நகரத்தையும் அதைச் சுற்றியுள்ள 250 கிராமங்களையும் பாதித்தது. வன்முறையின் விளைவாக 1,000 க்கும் மேற்பட்டோர் கொல்லப்பட்டனர், மேலும் 50,000 பேர் இடம்பெயர்ந்தனர். விடுதலை இந்தியாவில் நடந்த மிக மோசமான இந்து-முஸ்லீம் வன்முறை இதுவாக வரலாறில் கருதப்படுகிறது.
1992 பம்பாய் கலவரம்
இந்து தேசியவாதிகளால் பாபர் மசூதியை இடித்தது 1992 மும்பை கலவரத்திற்கு வழிவகுத்தது. பிரண்ட்லைன் பத்திரிகையில் கோரி விண்டர் என்ற தலைப்பில் வெளியிடப்பட்ட ஒரு கட்டுரையில், "அதிகாரப்பூர்வமாக 900 நபர்கள் இந்த கலவரத்தில் காவல்துறையினர் துப்பாக்கி சூட்டினால் இறந்தனர். 2,036 நபர்கள் காயம் அடைந்தனர். மற்றும் ஆயிரக்கணக்கான மக்கள் இடம்பெயர்ந்தனர்." பிபிசி நிருபர் டோரல் வரியா, கலவரத்தை "ஒரு முன் திட்டமிடப்பட்ட படுகொலை" என்று அழைத்தார். இந்த கலவரம் 1990 ஆம் ஆண்டு முதல் உருவாக்கப்பட்டது. மேலும் பாபர் மசூதியை அழிப்பது மூலம் இந்த கலவரத்தின் "இறுதி ஆத்திரமூட்டல்" என்றும் கூறினார்.
பல அறிஞர்கள் இந்த கலவரத்தை நடத்த முன்கூட்டியே திட்டமிடப்பட்டிருக்க வேண்டும் என்றும், இந்து தேசியவாத கலவரக்காரர்கள் முஸ்லிம் வீடுகள் மற்றும் வணிகங்கள் பற்றிய தகவல்களை பொது சாரா மூலங்களிலிருந்து பெற்றுள்ளனர் என்றும் முடிவு செய்துள்ளனர். இந்த வன்முறை பால் தாக்கரே தலைமையிலான இந்து தேசியவாத குழுவான சிவசேனாவால் திட்டமிடப்பட்டதாக பரவலாக தெரிவிக்கப்படுகிறது. சிறப்பு உயர்மட்ட விசாரணை குழு உறுப்பினர் வி. தேஷ்முக், இந்த கலவரத்தை விசாரிக்கும் ஆணையத்திற்கு ஆதாரங்களை வழங்கினார். அயோத்தியில் உள்ள மசூதி பாதுகாக்கப்படும் என்ற அரசியல் உத்தரவாதத்தின் காரணமாக உளவுத்துறை மற்றும் தடுப்பு தோல்விகள் ஏற்பட்டன என்றும், வன்முறைச் செயல்களில் சிவசேனாவின் திறன்களை காவல்துறை முழுமையாக அறிந்திருப்பதாகவும், அவர்கள் சிறுபான்மை சமூகங்களுக்கு எதிராக வெறுப்பைத் தூண்டியதாகவும் அவர் கூறினார். thumb| கலவரக் கும்பல்களால் கட்டிடங்களும் கடைகளும் தீக்கிரையாக்கப்படுவதால் அகமதாபாத்தின் வானலை புகை நிரம்பியுள்ளது
2002 குஜராத் கலவரங்கள்
பிரிவினைக்குப் பின்னர், முஸ்லிம் சமூகம் சந்தித்த வன்முறைகளில் மிக கொடுமையான வன்முறை குஜராத்தில் நடந்தவை தான். 2002 ஆம் ஆண்டில் நடந்த கலவரம், "பாசிச அரச பயங்கரவாதத்தின்" செயல் என்று விவரிக்கப்பட்டது. இதில் இந்து தீவிரவாதிகள் முஸ்லிம் சிறுபான்மை மக்களுக்கு எதிராக நடத்திய வன்முறைச் செயல்கள்.
இந்த சம்பவத்தின் தொடக்கப் புள்ளியாக சொல்லப்படுவது முஸ்லிம்களால் செய்யப்பட்டதாகக் கூறப்படும் கோத்ரா ரயில் எரிப்பு சம்பவம் தான். இந்த சம்பவத்தின் போது, இளம்பெண்கள் பாலியல் வன்கொடுமை செய்யப்பட்டு, எரிக்கப்பட்டனர் அல்லது வெட்டப்பட்டனர். இந்த கற்பழிப்புகள் ஆளும் பாஜகவால் நடத்தபட்டன. இதனால் 200,000 பேர் இடம்பெயர்ந்தனர். இறப்பு எண்ணிக்கை 254 இந்துக்கள் மற்றும் 790 முதல் 2,000 முஸ்லிம்கள் வரை அதிகாரபூர்வ மதிப்பீட்டிலிருந்து கூறப்படுகிறது. பின்னர் முதல்வர் நரேந்திர மோடி மீதும் வன்முறை கண்டுகொள்ளாதிருத்தலை குற்றம் சாட்டப்பட்டது. இந்த கலவரத்தில் முஸ்லிம்கள் சொத்துக்கள் பற்றிய தகவலை காவல்துறை மற்றும் அரசு ஊழியர்கள் கொடுத்து கலவரத்திற்கு உதவினர்.
2013 முசாபர்நகர் வன்முறை
2013 ஆம் ஆண்டு ஆகஸ்ட் முதல் செப்டம்பர் வரையிலான காலகட்டத்தில் இரண்டு முக்கிய மத சமூகங்களான இந்து மற்றும் முஸ்லிம்களுக்கு இடையே உத்தரபிரதேச மாநிலத்தின் முசாபர்நகர் மாவட்டத்தில் நடைப்பெற்ற மோதல்கள் தான் முசாபர்நகர் வன்முறையாகும். இந்த கலவரத்தின் விளைவாக 42 முஸ்லிம்கள் மற்றும் 20 இந்துக்கள் உட்பட 62 பேர் இறந்தனர். 200 பேர் காயமடைந்தனர் மற்றும் 50,000க்கும் மேற்பட்டோர் இடம்பெயர்ந்தனர்.
2020 டெல்லி கலவரங்கள்
2020 ஆம் ஆண்டு டெல்லியில் நடைப்பெற்ற கலவரத்தில் 53 பேர் இறந்தனர் மற்றும் 200 க்கும் மேற்பட்டோர் படுகாயமடைந்தனர். முஸ்லிம் விரோதமாக சட்டமாக பார்க்கப்பட்ட குடியுரிமைச் சட்டத்திற்கு எதிராக நடைப்பெற்ற போராட்டங்களில் முஸ்லிம்கள் மீதான வெறுப்பு பிரச்சாரத்தால் இந்த கலவரம் நடைப்பெற்றது. இந்த கலவரத்தை ஒரு படுகொலை என்று சிலர் குறிப்பிடுகின்றனர்.
சித்தரிப்புகள்
2002 ஆம் ஆண்டு நடைப்பெற்ற குஜராத் கலவரத்தின் போது நிகழ்ந்த குல்பர்க் சொசைட்டி படுகொலையை அடிப்படையாகக் கொண்ட "பர்சானியா' திரைப்படம் குஜராத்தில் உள்ள திரையரங்குகளால் புறக்கணிக்கப்பட்டது. இந்த திரைப்படம் மற்றொரு கலவரத்தைத் தூண்டும் என்ற அச்சத்தால் புறக்கநிக்கபட்டது என்று சொல்லப்பட்டது. இந்த திரைப்படத்தில் இந்து தீவிரவாதிகளால் முஸ்லிம் குடும்பங்கள் தங்கள் வீடுகளில் வைத்து உயிருடன் எரிக்கப்படுவது, பெண்கள் பாலியல் பலாத்காரம் செய்யப்பட்ட பின்னர் எரிக்கபடுவது, குழந்தைகள் துண்டுகளாக வெட்டப்படுவது போன்ற அட்டூழியங்களை ஆவணப்படுத்துகிறது.
ராகேஷ் ஷர்மாவின் ஃபைனல் சொலுசன் (இறுதி தீர்வு) என்ற திரைப்படம் 2002 ல் குஜராத்தில் நடந்த வன்முறைகளை உள்ளடக்கிய சிறந்த ஆவணப்படங்களில் ஒன்றாக கருதப்படுகிறது. இந்த திரைப்படத்தை இந்திய திரைப்படத் தணிக்கை குழு தடை செய்ய முயன்றது. ஆனால் 2004 ஆம் ஆண்டில் குழுவின் தலைவர் அனுபம் கெர் இதற்கு சான்றிதழை வழங்கினார். இந்த திரைப்படத்தின் வெட்டப்படாத காட்சிகள் திரையிடப்பட அனுமதி அளித்தார்.
குறிப்புகள்
பகுப்பு:இந்தியாவில் கலவரங்கள் பகுப்பு:படுகொலைகள்
எங்கிருந்து வந்தது சதுரம் (புதிர்)
எங்கிருந்து வந்தது ஒரு சதுரம்? (Missing Square puzzle) என்பது ஒரு காட்சி மயக்க விளைவாகும் கணித வகுப்புக்களில் மாணவர்களுக்கு கேத்திர கணித உருக்களின் பண்புகளை தர்க்க ரீதியான சிந்தனை மூலம் விளங்கி கொள்ள பயன்படுத்தப்படுகின்ற ஒரு பிரசினமாகும். இங்கு இரண்டு செங்கோண முக்கோணங்கள், இரண்டு ஒழுங்கற்ற அறுகோணிகள் என நான்கு கேத்திர கணித உருக்கள் எடுத்துக் கொள்ளப்பட்டுள்ளன. இந்த நான்கு உருக்களையும் கொண்டு ஒரே அளவிலான (13 x 5) ஆனால்  இரு வெவ்வேறு விதங்களில் இணைக்கப்பட்ட செங்கோண முக்கோணங்களாகத் தோற்றமளிக்கும் வடிவங்கள்  ஒழுங்கமைக்கப்பட்டுள்ளன. ஆனால் அவற்றில் இரண்டாவதில் 1 x 1 எனும் ஒரு சதுரம் எஞ்சுகின்றது.
தீர்வு
இந்த புதிருக்கான தீர்வுக்கு அடிப்படையாக அமைவது யாதெனில் இரண்டு 13 x 5 'செங்கோண  முக்கோணங்களும்' உண்மையில் முக்கோணங்கள்  இல்லை. ஏனெனில் அவற்றின் செம்பக்கங்கள் நேர்கோடுகளாக இல்லாமல் வளைவாக உள்ளன. சுருக்கமாகச் சொல்வதானால் நமது கண்களிற்கு  13 x 5 முக்கோணத்தின் சாய்வு ஒரே சீரானதாக இருப்பதாகத் தோன்றினாலும் உண்மையில் 13 x 5 முக்கோணத்தின் சாய்வு ஒரே சீரானதாக இல்லை. ஒரு 13 x 5 முக்கோணமானது மேற்படி அளவுகளில் உருவாக்கப்பட முடியாது.
நான்கு வடிவங்களின் (மஞ்சள், சிவப்பு, நீலம், பச்சை வண்ண வடிவங்கள்) உண்மையான மொத்தப் பரப்பு 32 சதுர அலகுகள்.
மொத்தப்பரப்பு = 12 + 5 + 7 + 8 = 32.
ஆனால் நம் கண்களுக்கு 13 x 5 அளவில் செங்கோண முக்கோணமாகத் தோற்றமளிக்கும் வடிவின் பரப்பு:
நீல நிற செங்கோண முக்கோணத்தின் பக்க விகிதம் 5:2 (=2.5:1),
சிவப்பு நிற செங்கோண முக்கோணத்தின் பக்க விகிதம் 8:3 (≈2.667:1),
இவ்விரண்டு விகிதங்களும் சமமில்லை.
எனவே எடுத்துக்கொள்ளப்பட்ட நான்கு வடிவங்களைக் கொண்டு அமைக்கப்பட்ட இருவிதமான அமைப்புகளிலும் செங்கோண முக்கோணங்களாகத் தோன்றும் வடிவங்களின் செம்பக்கங்கள் நேர்கோடாக இல்லாமல் உண்மையில் வளைவுடன் அமைகிறது.
இந்த வளைவின் அளவு கிட்டத்தட்ட ஒரு அலகில் 1/28 பங்காக (1.245364267°) இருக்கும். இதனால்தான் இந்த வளைவு கண்களுக்குத் தெரிவதில்லை.
படத்திலிருந்து இருவிதமான அமைப்பிலும், நீல மற்றும் சிவப்பு செம்பக்கங்கள் இரண்டும் ஒன்றின் மேலாக (அல்லது கீழாக) மற்றது என அமைகிறன. இதனால் கிடைக்கும் மெல்லிய இணைகரத்தைப் படத்தில் காணலாம். இந்த இணைகரத்தின் பரப்பு சரியாக, இரண்டாவது அமைப்பில் காணாமற்போன சதுரத்தின் (ஒரு கட்டம்) பரப்புக்குச் சமமாக இருக்கும்.
இப்புதிரில் வரக்கூடிய முழு எண் அளவுகள் 2, 3, 5, 8, 13 ஃபிபனாச்சி எண்கள். வேறு பல கூறிடல் புதிர்கள், ஃபிபனாச்சி எண்களின் எளிய பண்புகளின் அடிப்படையில் அமைந்துள்ளன.
புதிர்-1
மேலே தரப்பட்டதைப் போன்ற மற்றுமொரு புதிர் இது. நான்கு சர்வசம நாற்கரங்களையும் ஒரு சிறு சதுரத்தையும் கொண்டு அமைக்கப்பட்ட ஒரு பெரிய சதுரத்தைக் கொண்டுள்ளது. நாற்கரங்களை அவற்றின் மையங்களைப் பொறுத்து சுழற்ற அவை நான்கும் சேர்ந்து நடுவிலுள்ள சிறு சதுரத்தையும் சேர்த்து அடைத்துக் கொண்டது போலத் தோற்றமளிக்கின்றன. எனவே நடுவில் அமைந்திருந்த சிறிய சதுரம் காணாமல் போய்விட்ட மாதிரி ஒரு மாயத் தோற்றம் ஏற்படுகிறது.
இதற்குக் காரணம் சுழற்சிக்கு முன்பும் பின்னரும் உள்ள பெரிய சதுரங்களின் பரப்பளவுகள் சமமாக உள்ளது போல் தோன்றினாலும், உண்மையில் சுழற்சிக்குப் பின் அமையும் பெரிய சதுரத்தின் பரப்பு முன்னதன் பரப்பைவிட சற்றே குறைவானதாக இருக்கும்.
பெரிய சதுரத்தின் பக்கம் a, ஒவ்வொரு நாற்கரத்தின் எதிரெதிர் பக்கங்களுக்கு இடையேயுள்ள கோணம் θ எனில்:
சுழற்சிக்கு முன்னும் பின்னும் உள்ள பெரிய சதுரங்களின் பரப்பளவுகளின் ஈவு sec2θ − 1. θ = 5° எனில், இதன் மதிப்புத் தோராயமாக 1.00765. எனவே இரு சதுரங்களின் பரப்பளவுகளுக்கு இடையேயுள்ள வித்தியாசம் 0.8% ஆக அமையும்.
புதிர்-2
முதலிலுள்ள சதுர அமைப்பின் சிறு பகுதிகளைக் கொண்டு, இரண்டு வெவ்வேறுவிதமாக வடிவங்கள் உருவாக்கப்படுகின்றன. அவற்றில் பெரியதாக உள்ள அமைப்பில் பகுதிகளுக்கு இடையேயுள்ள இடைவெளிகள், மூலச் சதுர அமைப்பின் இடைவெளிகளைவிட ஒரு அலகு சதுரப் பரப்பளவை அதிகமாகவும், இரண்டாவது அமைப்பில் ஒன்று குறைவாகவும் கொண்டுள்ளதே இப்புதிரின் முரண்பாடு.
வெளி இணைப்புகள்
பகுப்பு:கணிதப் புதிர்கள் பகுப்பு:அடிப்படைக் கணிதம்
பசும்பலுர் செல்லியம்மன் கோயில்
பசும்பலுர் செல்லியம்மன் கோயில் தமிழ்நாட்டில் பெரம்பலூர் மாவட்டம், பசும்பலுர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருவிடமருதுர் ஊராட்சி
திருவிடமருதுர் ஊராட்சி (Thiruvidamaruthur Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள தலைஞாயிறு வட்டாரத்தில் அமைந்துள்ளது. இந்த ஊராட்சி, வேதாரண்யம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2005 ஆகும். இவர்களில் பெண்கள் 997 பேரும் ஆண்கள் 1008 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
காட்டன அள்ளி
காட்டன அள்ளி (Kattanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643269. இந்த ஊரானது கேத்தனஅள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 22 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 184, மொத்த மக்கள் தொகைகள் 803 ஆகும். இதில் 415 ஆண்களும், 388 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
அமிர்தம் (திரைப்படம்)
அமிர்தம் (Amirtham) என்பது 2006 ஆம் ஆண்டுய தமிழ் நாடகத் திரைப்படமாகும், இப்படத்தை வேதம் புதிது கண்ணன் இயக்கியுள்ளார். இப்படத்தில் புதுமுகம் கணேஷ் மற்றும் நவ்யா நாயர் ஆகியோர் முக்கிய வேடங்களில் நடித்துள்ளனர். மேலும் கிரீஷ் கர்னாட், அனுராதா கிருஷ்ணமூர்த்தி, ராஜீவ், ரேகா, யுகேந்திரன், மதுரா ஆகியோர் துணை வேடங்களில் நடித்துள்ளனர். இந்த படத்திற்கு பவதாரிணி இசை அமைத்துள்ளார். படமானது 2006 பிப்ரவரி 10 அன்று வெளியிடப்பட்டது.
கதை
முக்கூடல் என்ற கிராமத்தில், பக்தியுள்ள பிராமணரான ராமசாமி ஐயங்கார் ( கிரீஷ் கர்னாட் ) ஒரு வருமானமற்ற கோயில் அர்ச்சகர். அவரது மனைவி ருக்குமணி (அனுராதா கிருஷ்ணமூர்த்தி) மற்றும் அவரது மகள் அமிர்தா ( நவ்யா நாயர் ) ஆகியோருடன் அமைதியான வாழ்க்கை வாழ்ந்து வருகிறார். ராமசாமி ஐயங்கரை அவரது நற்பண்புக்காக கிராம மக்கள் பெரிதும் மதிக்கிறார்கள். அதே கோவிலைச் சேர்ந்தவரான, பசுபதி பிள்ளை ( ராஜீவ் ) ஒரு நாதஸ்வர வித்துவானும் பணக்காரரும் ஆவார். அவருக்கு ராமசாமி ஐயங்கருடன் நல்ல உறவு உள்ளது. அவருக்கு ஒரு மனைவி ( ரேகா ), ஒரு மகன் நகரத்தில் படிக்கிறான். பசுபதி பிள்ளையின் மகன் அமிர்தம் (கணேஷ்) பொறியியல் பட்டம் முடித்து கிராமத்திற்குத் திரும்புகிறான். அமிர்தம் ஒரு நாத்திகரும், பகுத்தறிவாளரும் ஆவான். ஐயங்காரின் மகளான அமிர்தா அமிர்தத்தை தன் காதலைச் சொல்லாமல் அவனைக் காதலிக்கிறாள். அமிர்தத்தின் ஒன்றுவிட்ட சகோதரி சொர்ணா (மதுரா) அவளது கொடுமைக்கார கணவர் வீரையனால் ( யுகேந்திரன் ) கொல்லப்படுகிறாள்.
ருக்குமணி தனது மகள் அமிர்தத்தை காதலிப்பதை அறிந்துகொள்கிறாள். அவள் மகளின் காதல் விவகாரத்துக்கு ஆதரவாக இருக்கிறாள். ருக்குமணி அமிர்தத்தின் தாயிடம் தன் மகளின் காதலுக்கு ஆதரவாக இருக்கும்படி கேட்டுக்கொள்கிறாள். அமிர்தா தனது உணர்வுகளை அமிர்தத்திடம் சொல்லும்போது, அவன் அவளது ஆசையை நிராகரிக்கிறான். ஏனெனில் இதனால் தனது தந்தைக்கும் அளது தந்தைக்கும் இடையிலான நட்பு பாதிக்கும் நிலைக்கு வருவதை விரும்பவில்லை. பின்னர் அமிர்தம் கிராமத்திலிருந்து நகரத்திற்குத் திரும்புகிறான்.
இதற்கிடையில், பெட்ரோலிய புவியியலாளர்கள் கோயில் உள்ள பகுதிக்கு அடியில் பெட்ரோல் வளம் இருப்பதைக் கண்டுபிடிக்கின்றனர். இதனால் அரசாங்கத்தினர் எண்ணெய் துரப்பணம் மற்றும் பெட்ரோலிய பிரித்தெடுக்கும் பணியை செய்ய வசதியாக கிராம மக்களை கிராமத்தை விட்டு வேளியேறவேண்டும் என்று கேட்டுக் கொள்கிறது. அரசாங்கத்தின் இந்த நடவடிக்கையை கிராம மக்கள் எதிர்க்கின்றனர். அரசாங்கத்தின் திட்டத்துக்கு எதிராக உள்ள ராமசாமி ஐயங்கரை காவல் துறையினர் கைது செய்கிறார்கள். கோயில் இடிக்கப்படுவதை எதிர்த்து போராட அமிர்தம் கிராமத்திற்கு திரும்பி வருகிறான். கிராம மக்களுக்கும் காவல் துறையினருக்கும் இடையிலான மோதலில், அமிர்தம் சுட்டுக் கொல்லப்படுகிறான். உச்சநீதிமன்றம் கோயில் இடிக்கப்படுவதை நிறுத்துகிறது. என்றாலும் மக்கள் கிராமத்தை விட்டு வெளியேறுமாறு கட்டாயப்படுத்துகிறது. பசுபதி பிள்ளை மற்றும் அவரது மனைவி துயரத்தோடு தங்கள் வாழ்விடத்தை விட்டு வெளியேறுகிறார்கள். ஆனால் அவர்களுக்கு மிகுந்த ஆச்சரியமளிக்கத் தக்கவாறு அமிர்தா அவர்களுடன் செல்ல முடிவு செய்கிறார், இதனால் அவர்களுக்கு மகளாக அவள் மாறுகிறாள்.
தயாரிப்பு
வேதம் புதிது (1987) படத்தின் மூலமாக எழுத்தாளராக திரையுலகில் நுழைந்த வேதம் புதிது கண்ணன், இந்த படத்தின் வழியாக இயக்குநராக அறிமுகமானார். பகுத்தறிவுவாதத்திற்கும் தத்துவத்திற்கும் இடையில் எப்போதும் நிலவும் பிளவுகளை இந்த படம் கையாண்டுள்ளது. அழகிய தீயே (2004) படக் கதாநாயகி நவ்யா நாயர், கணேசின் ஜோடியாக ஐயங்கார் வீட்டுப் பெண்ணாக நடிக்க ஒப்பந்தமிட்டார். கிரீஷ் கர்னாட் (குரல் மோகன் ராமன் ) கோயில் பூசாரி வேடத்தில் நடித்தார் மேலும் கர்நாடக இசைக்கலைஞர் அனுராதா கிருஷ்ணமூர்த்தி  பெரிய திரையில் அறிமுகமானார்.
இசைப்பதிவு
படதிற்கான இசையை இசையமைப்பாளர் பவதாரிணி அமைத்தார். 2006 இல் வெளியான இப்படதின் பாடல் தொகுப்பில், நான்கு பாடல்கள் இருந்தன. பாடல்களை பிறசூடன், பா. விஜய், யுகபாரதி, கிருத்தியா ஆகியோர் எழுதியுள்ளனர்.
வரவேற்பு
Bbthots.com இன் பாலாஜி பாலசுப்பிரமணியம், "இப்படம் சில தீவிரமான சிக்கல்களை வேறு அமைப்பில் கொண்டுவந்து காட்டுகிறது, ஆனால் சிக்கல்களை சுவாரஸ்யமான முறையில் காட்டத் தவறிவிட்டது" என்றார். Nowrunning.com இன் பி. வி. சதீஷ்குமார் இந்த படத்துக்கு 5-ல் 3 என மதிப்பெண்ணிட்டு எழுதினார், "இதில் நடிகர்களாக இருந்தாலும் அல்லது கதைக்களமாக இருந்தாலும் அல்லது கதைப்போக்கு எல்லாவற்றிலும் வித்தியாசமாக இருக்க வேண்டும் என்று திரைப்படத் தயாரிப்பின் இந்த அனைத்து கூறுகளிலும் கண்ணன் தனது திறமையைக் காட்டியுள்ளார். ஒரு உண்மையான முயற்சியை மேற்கொண்டதற்காக அவரைப் பாராட்டப்பட வேண்டும் ". தி இந்துவின் விமர்சகர் ஒருவர், "கண்ணன் டூயட் மற்றும் கனவு பாடல்கள் மூலம் வணிக கூறுகளை இப்படத்தில் கொண்டு வருகிறார். 'வேதம் புதிது' மற்றும் இப்போதய 'அமிர்தம்' ஆகியவற்றில் அவரது ஆழ்ந்த, சிந்தனையைத் தூண்டும் உரையாடல் நீண்ட காலமாக மறக்க முடியாததாகவே இருக்கும். ஒரு உரையாடல் எழுத்தாளராக கண்ணன் பிரகாசிக்கிறார். ஆனால் அவரது கதை பல சிக்கல்களைக் கொண்டுள்ளது ".
குறிப்புகள்
பகுப்பு:இந்திய நாடகத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2006 தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ரேகா (தென்னிந்திய நடிகை) நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள்
சேர்த்தலை சட்டமன்றத் தொகுதி
சேர்த்தலை சட்டமன்றத் தொகுதி, கேரளத்தின் 140 தொகுதிகளில் ஒன்று. கேரளத்தில் ஆலப்புழை மாவட்டத்தில் உள்ள ஏழு சட்டசபைத் தொகுதிகளில் இதுவும் ஒன்று. இது சேர்த்தலை தெற்கு,  கடக்கரப்பள்ளி,  கஞ்ஞிக்குழி,  முஹம்மா,  பட்டணக்காடு,  தண்ணீர்முக்கம்,  வயலார் ஆகிய ஊராட்சிகளை உள்ளடக்கியது. .
சான்றுகள்
பகுப்பு:கேரள சட்டமன்றத் தொகுதிகள்
சுப்பிரமணியர் ஞானம்
சுப்பிரமணியர் ஞானம் என்னும் நூல் 35 பாடல்களை மட்டுமே கொண்ட ஒரு சிறு நூல். நூலின் அமைதியைக் கொண்டு இதனைப் 16 ஆம் நூற்றாண்டு நூல் எனக் கணித்துள்ளனர்.
மேரு மலையை முதலில் சுற்றி வருபவருக்கு மாங்கனி என்றான் சிவன். பிள்ளையார் அம்மையப்பரைச் சுற்றிவந்து மாங்கனியைப் பெற்றுக்கொண்டான். மயிலில் ஏறிச் சுற்றிவந்த இளையவன் முருகனை மலையரசனாக்கிப் பெற்றோர் மகிழ்ந்தனர். அசுரர் தரும் துன்பத்திலிருந்து தம்மைக் காக்கும்படி முனிவர்கள் முருகனை வேண்டினர். முருகள் அசுரர்களை அழித்து முடித்த நேரத்தில் அகத்திய முனிவர் தனக்கு அருளுரை வழங்கும்படி கேட்டுக்கொண்டார். அப்போது வழங்கப்பட்ட உரை இது என்பது இந்நூல் பற்றிய கதை.
பஞ்சாக்கர மந்திரம், பீஜ மந்திரம், சத்தி தியானம் முதலானவை இதில் சொல்லப்பட்டுள்ளன. சதுரகிரி, பொதியமலை முதலான மலைப்பெயர்கள் இப்பாடல்களில்வருகின்றன. அட்டாங்க யோகத்தின் வழியே சிவநிலை கொள்க எனச் சொல்லி நூல் முற்றுப்பெறுகிறது.
பாடல் எடுத்துக்காட்டு
ஒழியாத சுழுமுனையில் ஒடுங்கி நல்ல வழியான துறையறிந்து மவுனம் கொண்டு தெளிவான ஓங்கார வடிவேல் கொண்டு வெளியான பரவெளியில் வாசமாகி
கருவிநூல்
பகுப்பு:16 ஆம் நூற்றாண்டுத் தமிழ் நூல்கள்
வினையெச்சம்
தமிழில் பத்து வகையான எச்சங்கள் உண்டு. அவற்றில் ஒன்று வினையெச்சம் (வினை+எச்சம்). வினையெச்சம் என்பது ஒரு வினைமுற்றினை ஏற்று முடிவு பெறும் எச்சவினைச்சொல் ஆகும். வினையெச்சம் இருவகைப்படும். அவை, தெரிநிலை வினையெச்சம், குறிப்பு வினையெச்சம் என்பன.
எ.கா : படித்து வந்தான். மெல்ல நடந்தான்.
வினையெச்சச் சொற்கள் பொதுவாக இ அல்லது உ ஆகிய ஓசைகளைக் கொண்டு முடியும்.
தெரிநிலை வினையெச்சம்
ஒரு வினையெச்சத் தொடரில் காலத்தையும் செயலையும் உணர்த்தி நின்று, ஒரு வினைமுற்றினைக் கொண்டு முடிவுறும் எச்சவினைச்சொல் தெரிநிலை வினையெச்சம் எனப்படும்
எ.கா: படித்துத் தேறினான்
குறிப்பு வினையெச்சம்
ஒரு வினையெச்சத் தொடரில் காலத்தை வெளிப்படையாக உணர்த்தாமல், பண்பினை மட்டும் உணர்த்திநின்று, ஒரு வினைமுற்றினைக் கொண்டு முடிவுறும் எச்சவினைச்சொல் குறிப்பு வினையெச்சம் எனப்படும்
எ.கா: மெல்ல நடந்தான்
வினையெச்சப் புணர்ச்சி
பொதுவாக வல்லினம் வந்து புணரும்போது குற்றியலுகரத்தில் முடியும் வினையெச்சங்களில் மென்தொடர், இடைத்தொடர்க் குற்றியலுகரங்கள் நிலைமொழியாக நிற்க வருமொழியில் வல்லினம் வந்தாலும் ஒற்று மிகா. ஏனைய அனைத்து வகையான வினையெச்சங்களும் இடையொற்று மிக்கே முடியும்.
எடுத்துக்காட்டு
அடிக்குறிப்பு
பகுப்பு:வினைச் சொல்